CELEX: 32015D0972
Language: fi
Date: 2015-06-22 00:00:00
Title: Neuvoston päätös (YUTP) 2015/972, annettu 22 päivänä kesäkuuta 2015, keskisen Välimeren eteläosassa toteutettavan Euroopan unionin sotilasoperaation aloittamisesta (EUNAVFOR MED)

23.6.2015   
            
            
               FI
            
            
               Euroopan unionin virallinen lehti
            
            
               L 157/51
            
         NEUVOSTON PÄÄTÖS (YUTP) 2015/972,
   annettu 22 päivänä kesäkuuta 2015,
   keskisen Välimeren eteläosassa toteutettavan Euroopan unionin sotilasoperaation aloittamisesta (EUNAVFOR MED)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED) 18 päivänä toukokuuta 2015 annetun neuvoston päätöksen (YUTP) 2015/778 (1) ja erityisesti sen 5 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 18 päivänä toukokuuta 2015 päätöksen (YUTP) 2015/778.
            
         
               (2)
            
            
               Operaation komentajan suosituksen mukaisesti EUNAVFOR MED olisi aloitettava 22 päivänä kesäkuuta 2015.
            
         
               (3)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen antamiseen, tämä päätös ei sido Tanskaa eikä sitä sovelleta Tanskaan, eikä Tanska osallistu tämän operaation rahoittamiseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään keskisen Välimeren eteläosassa toteutettavan Euroopan unionin sotilasoperaation (EUNAVFOR MED) operaatiosuunnitelma ja voimankäyttösäännöt.
   2 artikla
   1.   EUNAVFOR MED aloitetaan 22 päivänä kesäkuuta 2015.
   2.   Päätöksen (YUTP) 2015/778 2 artiklan 3 kohdan mukaisesti neuvosto arvioi, ovatko ensivaiheen jälkeisiin vaiheisiin siirtymisen edellytykset täyttyneet, ottaen huomioon mahdollisesti sovellettavan YK:n turvallisuusneuvoston päätöslauselman ja asianomaisten rannikkovaltioiden suostumuksen. Tämä neuvoston arvioi huomioiden ja päätöksen (YUTP) 2015/778 6 artiklan 1 kohdan mukaisesti poliittisten ja turvallisuusasioiden komitealla on valta päättää, milloin siirrytään operaation yhdestä vaiheesta toiseen.
   3 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 22 päivänä kesäkuuta 2015.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  EUVL L 122, 19.5.2015, s. 31.